
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

6 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης στον οικισμό 

«ΛΕΒΕΝΤΟΧΩΡΙ» του Ν. Κιλκίς. 1 

Καθορισμός ορίων, όρων και περιορισμών δόμησης στον οικισμό 

«ΚΟΪΛΙΝΑΙΪΚΑ» του Ν. Κιλκίς. 2 

Καθορισμός ορίων, όρων και περιορισμών δόμησης στον οικισμό α) 
«ΑΠΟΙΚΙΑ ΑΝΔΡΟΥ» β) «ΑΠΑΤΟΥΡΙΑ ΑΝΔΡΟΥ» του Ν. Κυ¬ 
κλάδων και κατηγορία αυτών. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. Ε.Π.Α. 236 (1) 

Καθορισμός ορίων, όρων και περιορισμών δόμησης στον οικισμό «ΛΕ¬ 
ΒΕΝΤΟΧΩΡΙ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
’ Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης» όπως τροποποιή¬ 
θηκε και συμπληρώθηκε με το ΓΙ. Δ/γμα της 14.2.87 (ΦΕΚ 133 Δ/ 
23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην Υ.Χ.Ο.Π. και τώρα 
Υ.ΠΕ.ΧΩ.Δ.Ε. 

4. Την Ε.Π.Α. 41/27.3.85 απόφασή μας για την κατηγοριοποίηση 
των οικισμών του Ν. Κιλκίς που έχουν πληθυσμό μέχρι 2.000 κατοί¬ 
κους. με την οποία ο οικισμός έχει χαρακτηρισθεί ως αδιάφορος, συνε¬ 
κτικός. στάσιμος, μεσαίος. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

6. Τη με αρ. 11/7.9.87 γνωμοδότηση - πρακτικό του Συμβουλίου 


ΠΕ.ΧΩ.Δ.Ε. (ΣΧΟΠ) του Νομού. 

7. Τον Α.Ν. 314/1968 «Περί παροχής εις τον Υπουργό Ελλάδος 
και τους Νομάρχας, αρμοδιότητος επί θεμάτων εγκρίσεως, επεκτάσεως 
ή τροποποιήσεως σχεδίων πόλεων και κωμών» όπως τροποποιήθηκε 
και συμπληρώθηκε με το Ν.Δ. 1018/1971. 

8. Το Π.Δ. της 2-4/14.5.1985 (ΦΕΚ 225 Δ) «περί μεταβίβασης 
αρμοδιοτήτων στους Νομάρχες για την έγκριση και τροποποίηση ρυμο¬ 
τομικών σχεδίων καθώς και όρων και περιορισμών δόμησης αγροτικών 
οικισμών», αποφασίζουμε: 

1. Καθορίζουμε τα όρια του οικισμού «ΛΕΒΕΝΤΟΧΩΡΙ» του Ν. Κιλ¬ 
κίς, όπως αυτά φαίνονται στο συνοδευτικό της παρούσας σχεδιάγραμμα 
σε κλίμ. 1:5000, που αποτελεί αναπόσπαστο τμήμα αυτής και συντά¬ 
χθηκε βάσει στοιχείων χάρτη και επιτόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης: 

2.1.1. Αρτιότητα γηπέδων. 

- Για την περιοχή του εγκεκριμένου σχεδίου αρτιότητα γηπέδου 300 
τ.μ. με πρόσωπο 13.00 μ. (Περιοχή Α). 

- Για την περιοχή εκτός εγκεκριμένου σχεδίου και εντός ορίου οικι¬ 
σμού, αρτιότητα γηπέδου 300 τ.μ. με πρόσωπο 13.00 μ. (Περιοχή Β). 

Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδό και πρόσωπο είχαν στις 3.5.1985, ημέρα δη¬ 
μοσίευσης του από 24.4.1985 Π. Δ/τος. 

Β. Ειδικοί όροι Δόμησης: 

2.2. Για τον οικισμό «ΛΕΒΕΝΤΟΧΩΡΙ» της ομάδας 7 Βαθμού Προ¬ 
στασίας Β3, τους ειδικούς όρους δόμησης που αναγράφονται στην καρ¬ 
τέλα που συνοδεύει την παρούσα. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
όπως τροποποιήθηκε και συμπληρώθηκε με το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ.¬ 
ΧΩ.Δ.Ε. (ΣΧΟΠ) του Νομού. 

Η απόφαση αυτή, το σχεδιάγραμμα οροθέτησης του οικισμού που τη 
συνοδεύει, το δελτίο Αρχιτεκτονικής Αναγνώρισης του οικισμού, όπως 
αυτά έχουν θεωρηθεί από τον Προϊστάμενο του Τ.Π.Π.Ε Κιλκίς, να δη- 
μοσιευθούν στην Εφημερίδα της Κυβερνήσεως. 

Κιλκίς, 10 Σεπτεμβρίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Α ριθ. οιχ. Ε.Π.Α. 221 (2) 

Καθορισμός ορίων, όρων και περιορισμών δόμησης στον οικισμό «ΚΟΥ- 
ΛΙΝΑΙΪΚΑ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης» όπως τροποποιή¬ 
θηκε και συμπληρώθηκε με το ΓΙ. Δ/γμα της 14.2.87 (ΦΕΚ 133 Δ/ 
23.2.87). 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην Τ.Χ.Ο.Π. και τώρα 

Τ.ΠΕ.ΧΩ.Δ.Ε. 

4. Την Ε.Π.Α. 41/27.3.85 απόφασή μας για την κατηγοριοποίηση 
των οικισμών του Ν. Κιλκίς που έχουν πληθυσμό μέχρι 2.000 κατοί¬ 
κους, με την οποία ο οικισμός έχει χαρακτηρισθεί ως αδιάφορος, διά¬ 
σπαρτος, στάσιμος, μικρός. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΪΕ. 

6. Τη με αρ. 10/21.8.87 γνωμοδότηση - πρακτικό του Συμβουλίου 
ΠΕ.ΧΩ.Δ.Ε. (ΣΧΟΠ) του Νομού. 

7. Τη με αρ. 80/1985 απόφαση του Δημοτικού Συμβουλίου του Δή¬ 
μου Πολύκαστρου. 

8. Τον Α.Ν. 314/1968 «Περί παροχής εις τον Υπουργό Β. Ελλάδος 
και τους Νομάρχας, αρμοδιότητος επί θεμάτων εγκρίσεως, επεκτάσεως 
ή τροποποιήσεως σχεδίων πόλεων και κωμών» όπως τροποποιήθηκε 


και συμπληρώθηκε με το Ν.Δ. 1018/1971, αποφασίζουμε: 

1. Καθορίζουμε τα όρια του οικισμού «ΚΟΥΛΙΝΑΙΙΚΑ» του Ν. Κιλ¬ 
κίς, όπως αυτά φαίνονται στο συνοδευτικό της παρούσας σχεδιάγραμμα 
σε κλίμ. 1:5000, που αποτελεί αναπόσπαστο τμήμα αυτής και συντά¬ 
χθηκε βάσει στοιχείων χάρτη και επιτόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης: 

2.1.1. Αρτιότητα γηπέδων. 

- Για την περιοχή εντός του ορίου, όπως καθορίζεται με το παρα¬ 
πάνω Π.Δ., αρτιότητα γηπέδου 2000 τ.μ. με πρόσωπο 26.00 μ. (Πε- 
ριοχή Α). 

Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδό και πρόσωπο είχαν στις 3.5.1985, ημέρα δη¬ 
μοσίευσης του από 24.4.1985 ΓΙ. Δ/τος. 

Β. Ειδικοί όροι Δόμησης: 

2.2. Για τον οικισμό «ΚΟΥΛΙΝΑΙΙΚΑ» της ομάδας 16 Βαθμού Προ¬ 
στασίας Β3, τους ειδικούς όρους δόμησης που αναγράφονται στην καρ¬ 
τέλα που συνοδεύει την παρούσα. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
όπως τροποποιήθηκε και συμπληρώθηκε με το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ.¬ 
ΧΩ.Δ.Ε. (ΣΧΟΠ) του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει, το δελτίο Αρχιτεκτονικής Αναγνώρισης του οικισμού, 
όπως αυτά έχουν θεωρηθεί από τον Προϊστάμενο του Τ.Π.Π.Ε Κιλκίς, 
να δημοσιευθούν στην Εφημερίδα της Κυβερνήσεως. 

Κιλκίς, 10 Σεπτεμβρίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Αριθ. Τ.Π. οικ. 5085 (3) 

Καθορισμός ορίων, όρων και περιορισμών δόμησης στον οικισμό α) 

ΑΠΟΙΚΙΑ ΑΝΔΡΟΥ β) ΑΠΑΤΟΥΡΙΑ ΑΝΔΡΟΥ του Ν. Κυκλά¬ 
δων. και κατηγορία αυτών. 

Ο ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των Ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. 52/25.6.87 γνωμοδότηση του Συμβουλίου ΧΟΠ 
του Νομού. 

6. Την υπ’ αριθ. Κ.Σ. 12/87 απόφαση του Κοινοτικού Συμβουλίου 
Αποικιών. 

7. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: Τουριστικός, ενδιαφέ¬ 
ρων, δυναμικός, συνεκτικός, μεσαίος. 

2. Καθορίζουμε τα όρια των οικισμών: 

α) ΑΠΟΙΚΙΑ 

β) ΑΠΑΤΟΥΡΙΑ 

όπως αυτά φαίνονται στη συνοδευτική αεροφωτογραφία της παρούσας 
απόφασης με κλίμακα 1:2.000 περ. που αποτελεί αναπόσπαστο μέρος 
της απόφασης αυτής και συντάχθηκε βάσει στοιχείων μελετών και επι- 
τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ, ΦΕΚ 181 Δ/3.5.1985 και για τους οι¬ 
κισμούς: 

α) ΑΠΟΙΚΙΑ (μη διαγραμμισμένο τμήμα της Α/Φ) αρτιότητα: 
500,00 μ 2 . 

β) ΑΠΑΤΟΥΡΙΑ (διαγραμμισμένο τμήμα της Α/Φ) αρτιότητα 
2.000.00 μ 2 . ... 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Δ/τος. 

Β. Ειδικοί όροι Δόμησης. 

Β1. Διάταξη ορίων. 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτιρίου 
δε δύναται να υπερβαίνει τα 800 μ 3 (υπέρ τη στάθμη του φυσικού εδά¬ 
φους) έστω και αν το ενιαίο λειτουργικά κτίριο έχει όγκο μεγαλύτερο 
του παραπάνω καθοριζόμενου. Εις περίπτωση κτιρίου με όγκο μεγαλύ¬ 
τερου των οκτακόσιων (800) μ 3 επιβάλλεται η υποδιαίρεση του όγκου 
τούτου. Οι τμηματικοί όγκοι του ενιαίου κτιρίου πρέπει να διαχωρίζο¬ 
νται είτε ως προς το ύψος (διαφορά στάθμης) είτε ως προς τις κατόψεις 
(μετάθεση κατόψεων τουλάχιστον κατά ένα και μισό μέτρο (1,50) κατά 
τη μία ή άλλη κύρια διεύθυνση. 

β) Το μέγιστο συνεχές και ενιαίο τμήμα όψεως του κτιρίου δε δύναται 
να υπερβαίνει τα (12,0) μέτρα μήκους. Σε περίπτωση μεγαλύτερου μή¬ 
κους πρόσοψης, αυτή πρέπει να διαιρείται μορφολογικά σε περισσότερα 
τμήματα, έστω και αν αφορά ενιαίο λειτουργικά κτίριο. 

Β2. Στέγαση Κτιρίων. 

- Τρόπος: κεραμοσκεπή ή δώμα. 

- Υλικό: ΜΠΕΤΟΝ ή παραδοσιακοί τρόποι (τράβες - πέτσωμα). 

- Χρώμα: ΛΕΥΚΟ. 

Το στηθαίο του δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμία πε¬ 
ρίπτωση δε θα ξεπερνά τα 0,70 του μέτρου. 

Β3. Εξώστες. 

α) Επιτρέπεται η κατασκευή ανοιχτών εξωστών με μέγιστο πλάτος 
1.00 μ. Το μήκος των.εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις 
2.00 μέτρα. Αποκλείεται η κατασκευή εξωστών σε απόσταση μικρό¬ 
τερη του 1,00 μέτρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώ¬ 
στη πρέπει να βρίσκεται το λιγότερο 2,40 μ. από τη στάθμη του διαμορ¬ 
φωμένου εδάφους. 


- Αποκλείονται οι γωνιακοί ακάλυπτοι εξώστες. 

Β4. Κλίμακες. 

Επιτρέπεται η κατασκευή ανοικτών κλιμάκων. Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όχι κάθετοι ή υπό γωνία) προς το σώμα του 
κτιρίου. 

Β5. Στηθαία - Κιγκλιδώματα. 

α) Τα στηθαία των κλιμάκων και των βεραντών σε εσοχή κατα¬ 
σκευάζονται αποκλειστικά συμπαγή ή ξύλινα με κουπαστή και ορθοστά¬ 
τες απλής ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλιδώ¬ 
ματα επιτρέπονται εφόσον συναντώνται στον οικισμό και μετά από 
έγκριση της ΕΠΑΕ. 

Β6. Ανοίγματα (Εξωτερικά). 

- Το άθροισμα των επιφανειών των ανοιγμάτων πάσης φύσεως δεν 
πρέπει να υπερβαίνει το 20%. 

- Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλ¬ 
λες θύρες και 1,5/1 για τις δίφυλλες (Μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά 
από έγκριση της ΕΠΑΕ όταν προτεϊνονται βιοκλιματικές λύσεις. 

Η απόσταση μεταξύ δύο διαδοχικών ανοιγμάτων κατά την οριζόντια 
έννοια ορίζεται σε 0,50 Μ το ελάχιστο. 

Β7. Κουφώματα (Εξωτερικά). 

- Υλικό: Ξύλο. 

- Τύπος: Ταμπλαδωτά, καρφωτά (σανιδωτά) ή περσιδωτά (μετά 
από έγκριση της ΕΠΑΕ). 

- Χρώμα: μπλε, καφεκόκκινο, γκρίζο, πράσινο. 

- Τα τζαμιλίκια των παραθύρων θα πρέπει να υποδιαιρούνται με 2 
τουλάχιστον καΐτια κατά την έννοια του ύψους. 

- Επιτρέπονται οι φεγγίτες. 

- Αποκλείονται τα συρόμενα εξωτερικά παραθυρόφυλλα. 

Β8. Περίφραξη. 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα πρέπει να φθάσει μέχρι τα 2,00 μ. εφόσον το στοιχείο αυτό συ- 
ναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμο¬ 
ποιείται άλλο δομικό υλικό θα πρέπει να έχει τουλάχιστο πλάτος 0,50 
μ. και να καλύπτεται με επίχρισμα. 

Χρώμα: Λευκό (υδρόχρωμα). 

Β9. Γενικά. 

α) Δεν επιτρέπεται η τοποθέτηση λυόμενων οικίσκων, τροχόσπιτων, 
«τροχοβίλλων». 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα, Ξενοδοχεία) μέγιστου μήκους όχι μεγαλύτερου από το πλάτος 
του ανοίγματος που αντιστοιχούν και ύψους (0,70) μ. το μέγιστο. Ο 
φωτισμός γίνεται με απλά διακριτικά φωτιστικά στοιχεία (5ΡΟΤ5). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην 
των ισογείων χώρων, κέντρων αναψυχής, εστιατορίων, και τούτο μετά 
από την κρίση της ΕΠΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί 
κοινοχρήστων χώρων (λούνα παρκ, ...) χωρίς την προηγούμενη 
έγκριση της ΕΠΑΕ. 

Β10. 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και ΓΙ.Ε. της Νομαρχίας, ώστε να εξασφα¬ 
λίζεται η συνέχεια των υπαρχόντων κοινόχρηστων χώρων σύμφωνα με 
τα οριζόμενα στις διατάξεις της παρ. 1 του άρθρου 6 του από 24.4.85 

Ν 

τος. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

γ) Επί του επαρχιακού δρόμου Χώρας - Βουρκωτής ορίζεται ελάχι¬ 
στη απόσταση από το όριο του οικοπέδου 5.00 μ. Απαγορεύονται γέφυ¬ 
ρες προσπέλασης λόγω κλίσεως του εδάφους. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.5.85). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Ερμούπολη, 27 Ιουλίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

























